EkBass/fiwiki-20250220-pages-articles huggingface dataset:
Paco Godia

Francesco Godia Sales eli Paco Godia (21. maaliskuuta 1921 – 28. marraskuuta 1990https://results.motorsportstats.com/drivers/paco-godia/career) oli espanjalainen Formula 1 -kuljettaja. Hän osallistui 14 Grand Prix -kilpailuun keräten yhteensä kuusi MM-pistettä. Godia oli kahdesti neljäs. Godia oli Juan Joverin kanssa ensimmäinen espanjalainen F1-kuljettaja. ==Formula 1 -tulokset== Vuosi Talli 1 2 3 4 5 6 7 8 9 10 11 Sijoitus Pisteet 1951 Maserati SWI INDY BEL FRA GBR GER ITA ESP 10 \- 0 1954 Maserati ARG INDY BEL FRA GBR GER SWI ITA ESP 6 \- 0 1956 Maserati ARG MON INDY BEL Kesk. FRA 7 GBR 8 GER 4 ITA 4 8\. 6 1957 Maserati ARG MON INDY FRA GBR GER Kesk. PES Kesk. ITA 9 \- 0 1958 Maserati ARG 8 MON DNQ DUT INDY BEL Kesk. FRA Kesk. GBR GER POR ITA MOR \- 0 == Lähteet == Luokka:Espanjalaiset Formula 1 -kuljettajat Luokka:Vuonna 1921 syntyneet Luokka:Vuonna 1990 kuolleet
Donald Eugene Webb

Donald Eugene Webb (14. heinäkuuta 1931 Oklahoma – 1999), syntyjään Donald Eugene Perkins (käyttänyt myös salanimiä Baker, Donald Eugene Pierce, John S. Portas, Stanley John Portas, Bev Webb, Eugene Bevlin Webb, Eugene Donald Webb, Stanley Webb, Johannes Hecker) oli syytettynä poliisipäällikkö Gregory Adamsin Pennsylvaniassa 4. joulukuuta 1980 tapahtuneesta murhasta. Webb nostettiin 4. toukokuuta 1981 FBI:n kymmenen etsityimmän rikollisen luetteloon, jossa tämä pysyi yhtäjaksoisesti maaliskuuhun 2007 saakka; Webb oli tuolloin kauimmin luettelossa ollut henkilö. Webb haavoittui Adamsin surmaamisen yhteydessä. FBI etsi häntä 37 vuoden ajan, kunnes 2017 tiedotti ruumiin löytyneen ja Webbin kuolleen luonnollisista syistä jo 1999. == Lähteet == ==Aiheesta muualla== *Donald Eugene Webb FBI:n sivuilla Luokka:Yhdysvaltalaiset rikolliset Luokka:Vuonna 1931 syntyneet Luokka:Vuonna 1999 kuolleet
U-laakso

U-laakso on laaksojäätiköiden liikehdinnän seurauksena syntynyt laakso. Niillä on tunnuksenomainen, poikkileikkaukseltaan U-kirjainta muistuttava muoto jyrkkine, jopa pystysuorine reunoineen. U-laaksot muodostuvat kun jäätikkö liikkuu rinnettä alaspäin, kaivertaen siihen hitaasti jyrkän laakson. Kun jäätikkö vetäytyy tai katoaa, laakso jää jäljelle ja usein sen pohjalta löytyy pieniä jään kuljettamia lohkareita. U-laaksoa kutsutaan myös ruuhilaaksoksi. Esimerkkejä U-laaksoista löytyy vuoristoisilta seuduilta, kuten Alpeilta tai Kalliovuorilta, mutta myös Skotlannista, Skandinaviasta tai Kanadasta. == Muodostuminen == Vuoristoissa syntyy lumirajan yläpuolelle jäätiköitä, joista valuu laaksojäätiköitä kielekkeinä alaspäin. Kun uutta lunta kasaantuu vanhan päälle, lumi pakkautuu yhä tiiviimmäksi, ja siitä tulee jäätä. Alimmat jääkerrokset muuttuvat jään painosta taipuisiksi ja niiden alapinnasta tulee öljymäisen liukas. Yleensä laaksojäätiköt liikkuvat vajaan metrin vuorokaudessa. Jää murskaa mukaansa laakson pohjalta ja reunoilta kiviä ja maata. Syntynyt moreeni uurtaa ja kuluttaa kallioita jäätikön mukana vyöryessään. Vuorenhuiput terävöityvät jään hangatessa rinteitä yhä jyrkemmiksi. Laaksot hioutuvat sekä sivuilta että pohjalta ja alkavat muistuttaa poikkileikkaukseltaan U-kirjainta. Lumirajalla, missä jää sulaa, jäätikön edustalle kasaantuu moreenia poikittaiseksi harjanteeksi. Moreenin patoama laakso voi täyttyä vedellä, jolloin se muodostaa mahdollisesti kiemurtelevan järven. Viime jääkauden aikana vuoristoihin, mm. Alpeille, syntyi paljon U-laaksoja. Nykyisin nämä jäätiköt sulavat ylempänä ja U-laaksojen alaosat ovat asuttuja. === U-laaksosta vuonoksi === U-laaksoista voi kehittyä myös vuonoja. Tällainen vuono syntyy, kun U-laakson kaivertaman jäätikön vetäytyessä merivesi pääsee täyttämään jäljelle jääneen laaksonpohjan. Näin ollen vuonon syntyminen edellyttää U-laakson yltämistä mereen asti. Suomea lähimmät isot vuonomuodostumat sijaitsevat Norjassa, jossa lukuisat kapeat, jyrkkäreunaiset ja mereen yhteydessä olevat vuonot rikkovat maan rannikkoalueen muotoja. Nämä vuonot voivat toisinaan olla jopa yli 1 300 metriä syviä. == Katso myös == * Laakso * V-laakso * Kanjoni * Sola == Lähteet == == Aiheesta muualla == * * Luokka:Laaksot
Baozi

Baozi on kiinalainen höyrytetty ja täytetty, leivän tai pullan tapainen ruokalaji. Ulkonäöllisesti se muistuttaa perinteistä kiinalaista mantouta. Se voidaan täyttää lihalla ja/tai vihanneksilla, ja se voidaan syödä millä aterialla tahansa. Legendan mukaan baozi oli strategikko Zhuge Liangin kehittämä. Luokka:Kiinalainen keittiö
Arecibo

Arecibo on kunta Puerto Ricon pohjoisrannikolla. Sen asukasluku on 100 131 (2000) ja maapinta-ala 326,31 km². Sen keskuspaikka on Arecibo Pueblo. Kaupunki asutettiin 1556 ja siitä tuli Espanjan kruunun tunnustama 1616. Kaupunki on myös piispanistuin. Vuonna 1898 espanjalaiset rakensivat majakan, joka on edelleen automatisoituna käytössä. Tunnetuin maamerkki on Arecibon observatorio, jossa oli aiemmin halkaisijaltaan 305-metrinen radioteleskooppi. Teleskooppi romahti joulukuun alussa 2020. Luokka:Puerto Ricon kunnat
Valtuutus

Valtuutus on henkilön edustajalleen antama lupa erilaisten oikeustoimien tekemiseen valtuuttajan puolesta. Valtuutettu voi tehdä valtuuttajan puolesta varallisuusoikeudellisia sopimuksia ja muita oikeustoimia. Hän toimii valtuutetun edustajana ja voi antaa tahdonilmaisuja toisen puolesta harkintansa mukaan. Valtuutettu toimii päämiehensä puolesta niin, että jää itse sopimussuhteen ulkopuolelle. Valtuutetun tekemän sopimuksen vaikutukset kohdistuvat välittömästi valtuuttajaan. Valtuuttajan tulee olla oikeustoimikelpoinen, joten alaikäinen tai vajaavaltainen ei voi valtuuttaa toista toimimaan puolestaan silloin, kun ei itse olisi toimeen oikeutettu. Yksilöidystä valtuutuksesta ilmenevät valtuutuksen rajat. Esimerkiksi valtuutettu voi olla kelpoinen tekemään valtuuttajan puolesta kiinteistökaupan, kunhan se tapahtuu määräajassa ja valtuuttajan ilmoittamalla hinnalla. Kiinteän omaisuuden panttaamiseen ja luovuttamiseen toisen puolesta tarvitaan yksilöity valtakirja. Sen vastakohta on yleisvaltakirja, joka suo valtuutetulle melko laajan kelpoisuuden. Oikeudenkäynnissä käy myös niin sanottu avoin asianajovaltakirja. Henkilön asemaan toisen palveluksessa liittyy usein niin sanottu asemavaltuutus. Niinpä kaupassa myyjänä olevan henkilön kanssa voidaan tehdä kauppiasta sitovia oikeustoimia niissä puitteissa, jotka voidaan katsoa myyjällä tavanomaisesti olevan. Jos valtuutettu ylittää valtuutensa, jotka päämies on hänelle antanut, sitoo valtuutetun tekemä sopimus kuitenkin valtuuttajaa, jos sopimuskumppani on toiminut vilpittömässä mielessä. ==Katso myös== * Päämies–agentti-ongelma ==Lähteet== Luokka:Velvoiteoikeus
Lb

Lb tarkoittaa seuraavia: * Lujabetoni, LB, Suomen kolmanneksi suurin betoniteollisuusyritys * * * * * 2-kantainen logaritmifunktio, tunnus lb, matemaattinen funktio * pauna, tunnus lb. tai lb, latinan sanasta libra, massan mittayksikkö * Limp Bizkit, LB, yhdysvaltalainen yhtye * tukimies, LB, englannin sanasta linebacker, amerikkalaisen jalkapallon pelipaikka.
Lc

Lc tarkoittaa seuraavia: * * * loco citato, l.c., mainitussa paikassa * Elinvoimainen laji (, lyh. LC) * Lions Club, LC, hyväntekeväisyysjärjestö * Latvijas ceļš, LC, latvialainen puolue.
Lapinlahden Linnut (vuoden 1995 televisiosarja)

Lapinlahden Linnut on suomalainen vuonna 1995 valmistunut kuusiosainen sketsisarja. Sarja on Lapinlahden Linnut -yhtyeen jäsenten viides sketsisarja. Yhtyeen jäsenten lisäksi sarjassa näyttelivät Heli Sutela, Miina Turunen, ja Puntti Valtonen. ==Esitysajat== Sarja ensiesitettiin marras-joulukuussa 1995, jota esitettiin keskiviikkoisin myöhäisillassa. Sarjaa ei ole esitetty uusintana ensiesityksen jälkeen. ===Esityspäivämäärät=== Jakso Esityspäivä 1\. 22.11.1995 2\. 29.11.1995 3\. 6.12.1995 4\. 13.12.1995 5\. 20.12.1995 6\. 27.12.1995 ==Vastaanotto== Helsingin Sanomien toimittaja Jarkko Jokelainen kommentoi ensiesityksen aikaan artikkelissaan sarjaa sanoilla: "Meno jatkuu samanlaisena: joukko koheltaa ammattitaitoisesti, vitsit pyyhkivät välillä yli hilseen ja musiikkiesitykset hillitsevät muutoin nopeana ryöppyävää vitsivalkadia". Sarjan ensimmäisessä jaksossa esitetystä musiikkiesityksestä Sen pitää olla Raimoa, jonka musiikkivideon pääosassa oli kirkossa oleva raivoava pastori sai MTV3:n palautepuhelimeen katsojilta kriittistä palautetta, joka kuului: "Taas te pilkaatte, perkele, Jumalaa ja Jeesusta". Yhtyeen jäsen Timo Eränkö kommentoi asiaa Helsingin Sanomien artikkelissa: "Me emme pilkkaa uskontoja, vaan pikkusieluisia uskojia. Me suorastaan vihaamme uskonnon hyväksikäyttäjiä". ==Sarjassa esitettyjä sketsejä== ===Karpolla on asiaa=== Parodia Karpolla on asiaa -ohjelmasta. ===Raiskausoikeudenkäynti=== Raiskattu nainen joutuu oikeudenkäynnissä nöyryytetyksi. ===Tuhkaa ja tuhkaa=== Sleepy Sleepers -yhtyeen jäsenten vuonna 1995 MTV3:lla esitetystä viihdeohjelmasta Tuhkaa ja timantteja tehty parodia. Onnenpyörä Sketsit parodioivat Maikkarin Onnenpyörä-visailuohjelmaa. Yhdessä sketsissä Timo Erängön, Hannu Lemolan ja Puka Oinosen esittämät kilpailijat eivät saa arvattua taululla olevaa lausetta oikein, vaikka lauseesta vain yksi kirjain on enää piilotettu, ja tämä käy ohjelman juontajan (Ari Wahlsten) hermoille. Toisessa sketsissä ohjelman kuvaukset joudutaan keskeyttämään useamman kerran, koska Heikki Salomaan näyttelemä kilpailija käyttää omalla pelivuorollaan viihdeohjelmaan sopimatonta kieltä, joka saa jälleen kerran juontajan pinnan kiristymään. ==Sarjan musiikkiesitykset== Sketsisarjassa esitettiin sketsien lisäksi Lapinlahden Lintujen tekemää musiikkia, jotka julkaistiin yhtyeen vuonna 1995 julkaistulla albumilla Tyttö huutaa Hii! Jakso Musiikkiesityksen nimi 1\. Sen pitää olla Raimoa Tyttö huutaa Hii! 2\. Munasarjatulta Oman asuntonsa kaluste 3\. Älä itke, älä sure Ei liian syvälle 4\. Piikki Kohta joku kärsii 5\. Mulkku Mä kierrän sua 6\. Päänahanmetsästäjä En enää sano sanaakaan ==Lähteet== Luokka:1990-luvun suomalaiset sketsisarjat Luokka:Lapinlahden Lintujen sketsisarjat Luokka:MTV3:n televisio-ohjelmat
Ld

Ld tarkoittaa seuraavia: * * * ld, binäärinen logaritmi eli 2-kantainen logaritmifunktio, latinan sanoista logarithmus dualis, matemaattinen funktio * tappava annos, LD, annos, joka tappaa tietyn osuuden koeaineistosta * LD- prosessi, LD, saksan ilmauksesta Linz-Donawitz, mellotusprosessi * laserdisc, LD, optinen videokuvan ja äänen tallennusväline, yksi DVD:n edeltäjistä * ld, GNU-projektin linkkeriohjelma * LD, nuuskanvalmistaja.
Lg

Lg tarkoittaa seuraavia: * * * kymmenkantainen logaritmifunktio, tunnus lg, matemaattinen funktio * LG Group, LG, eteläkorealainen monialakonserni * Lahden Golf, LG, suomalainen urheiluseura.
Lk

Lk tarkoittaa seuraavia: * * * luokka, lk., opetusryhmä ja opetustila erityisesti peruskoulussa ja toisen asteen koulutuksessa * lääketieteen kandidaatti, LK tai lääketiet. kand., korkeakoulututkinto * lautakunta, lk, julkista tehtävää varten asetettu monijäseninen elin * lentokuvaus, lk, ilmakulkuneuvosta suoritettava valokuvaus * lähtökynnys, lk, marssiosaston sivuuttama maastonkohta määrähetkellä * Lahden Keilaajat, LK, suomalainen urheiluseura. * Lyhytkarvainen, esimerkiksi Chihuahua * lääkinnällinen kuntoutus, yksi neljästä kuntoutuksen lajista.
Palomuuri (täsmennyssivu)

Palomuuri voi tarkoittaa ainakin seuraavia: * palomuuri, rakennuksen osastoiva seinä, joka palotilanteessa estää tulen leviämisen * palomuuri, tietoturvajärjestelmä, joka suodattaa läpikulkevaa liikennettä * palomuuri, talousuutisoinnin metafora; mm. rahoitusvakausväline ERVV:n tukemista käytetty kielikuva Euroopan velkakriisin yhteydessä * Palomuuri, Henning Mankellin Kurt Wallander -sarjan rikosromaani vuodelta 1998 * Firewall (televisioesityksessä suomeksi Palomuuri), yhdysvaltalainen rikostrilleri vuodelta 2006.
Bridgette Wilson-Sampras

Bridgette Wilson-Sampras (s. 25. syyskuuta 1973 Gold Beach, Oregon) on yhdysvaltalainen näyttelijä. Hänen sisarensa Tracy Wilson on myös näyttelijä. Wilson-Sampras kruunattiin Miss Teen USA:ksi vuonna 1990 Biloxissa, ja hän oli toinen Oregonista kotoisin oleva voittaja. Tämän jälkeen hän siirtyi elokuva- alalle ja esiintyi elokuvissa Last Action Hero, Billy Madison, Mortal Kombat, Tiedän, mitä teit viime kesänä ja Häät mielessä. Näyttelemisen lisäksi Wilson- Sampras laulaa, ja hänen musiikkinsa on suosittua varsinkin Japanissa. Hän on myös esiintynyt musikaalissa The Rocky Horror Picture Show. Hän avioitui tennismestari Pete Samprasin kanssa 2000, ja heillä on kaksi poikaa (s. 2002 ja 2005). == Lähteet == == Aiheesta muualla == * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Vuonna 1973 syntyneet Luokka:Elävät henkilöt
Lapiorullaäes

Lapiorullaäes on maataloustyökalu, jota käytetään nykyään traktorivetoisena ja se on tarkoitettu pellon kevyeen äestykseen. Laitteesta on myös käytetty nimitystä hankmo, tunnetuimman suomalaisen valmistajansa mukaan. Lapiorullaäes on nykyisin useimmiten leveä, joten se sopii isohkoille peltoaloille ja nopeaan maanmuokkaukseen. Se soveltuu muun muassa sänkipellon muokkaukseen sekä pellon ilmalla kuohkeuttamiseen. Nykyiset lannan kompostointiin ja lietelannan käsittelyyn liittyvät määräykset vaativat erityisen nopeaa maan kääntöä lannoituksen jälkeen, ja tähän tarkoitukseen lapiorullaäes sopii hyvin. ==Katso myös== *Luettelo maatalouskoneista vuodenkierron mukaan ==Lähteet== *Kronoksen äkeistä internetissä Luokka:Maatalouskoneet Luokka:Maanmuokkaustyöt
Ks

Ks tarkoittaa seuraavia: == Alueet == * Kansas, postilyhenne KS, Yhdysvaltain osavaltio * == Luonnontieteet == * kerataanisulfaatti, KS, eräs glykosaminoglykaani, orgaaninen aine * == Muut == * kaasusuojelu, KS, liittyy taistelukaasuihin * Kainuun Sanomat, KS, kainuulainen sanomalehti * Kangasalan Sanomat, KS, paikallinen, kangasalalainen uutislehti * * katso, ks., viittaus johonkin toiseen kohtaan tekstissä * Keila-Sepot, KS, suomalainen urheiluseura * keittiösyvennys, ks, huoneen osa * kenttäsairaala, KS, sotilasjoukkojen käytössä oleva sairaala * kiinteä silmukka, ks, silmukka, joita virkkaamalla saadaan kiinteä pinta * kompassisuuntima, ks, kompassilla määritetty suunta * konkurssisääntö, KS, konkurssiin liittyviä asioita säätelevä lainkohta * Korkeasti Siunattu, KS, ortodoksien käyttämä nimitys * .
Lyndon B. Johnson Space Center

Lyndon B. Johnson Space Center (JSC) on Nasan miehitettyjen avaruuslentojen keskus Houstonissa, Texasissa. Avaruuskeskuksen maan lahjoitti aikanaan Ricen yliopisto. JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). Sukkulalentojen päätyttyä Yhdysvalloilla ei toistaiseksi ole omia miehitettyjä avaruuslentoja mutta MCC-H toimii ISS-avaruusaseman valvojana. JSC on myös Nasan astronauttien pääasiallinen koulutuskeskus. Keskuksessa työskentelee yli 15 000 henkilöä. Avaruuskeskukseen on tallennettu lentokykyinen Saturn V -kantoraketti. ==Historia== Keskuksen sijoittamiseen Houstoniin vaikutti Texasista kotoisin ollut silloinen senaattori, myöhempi presidentti Lyndon B. Johnson. Keskus avattiin vuonna 1961, ja sai nykyisen nimensä Johnsonin kuoltua 1973. Täydessä toimintakunnossa keskus oli vuonna 1965. Keskukseen rakennettiin Apollo-kuulentojen jälkeen 1970-luvulla kuunäytelaboratorio. Osaa näytteistä säilytetään laitoksen erityistiloissa eikä niitä anneta tutkittaviksi tilojen ulkopuolelle.Smith 2013, 50 ==Katso myös== *John F. Kennedy Space Center ==Lähteet== * ===Viitteet=== Luokka:Avaruuskeskukset Luokka:Houstonin rakennukset ja rakennelmat Space Center Luokka:Nasa
Ku

Ku tarkoittaa seuraavia: * Kankaanpään Uimarit, KU, suomalainen urheiluseura * Kansan Uutiset, KU, suomalainen sanomalehti * Kemijärven Urheilijat, KU, suomalainen urheiluseura * Kouvolan Urheilijat, KU, suomalainen urheiluseura * Kresťanská únia, slovakialainen kristillisoikeistolainen puolue * * * * Ku- nimisiä henkilöitä: ** Ku Hye-sun (s. 1984), eteläkorealainen näyttelijä ja laulaja ** Ku Bon-chan (s. 1993), eteläkorealainen jousiampuja ja olympiavoittaja ==Katso myös== Aihepiiriin liittyy myös seuraava: * Kenttäurheilijat-58, KU-58, suomalainen urheiluseura.
Kw

Kw tarkoittaa seuraavia: * * * * lyhyet aallot, KW, saksan ilmauksesta Kurzwellen, taajuusalue.
Diego (jalkapalloilija, 1985)

Diego Ribas da Cunha (s. 28. helmikuuta 1985 Ribeirão Preto, São Paulo, Brasilia) on brasilialainen jalkapalloilija, joka edustaa Brasilian Série A:ssa pelaavaa Flamengoa. Hän on pelipaikaltaan hyökkäävä keskikenttäpelaaja. == Profiili == São Paulossa syntynyt Diego liittyi paikalliseen Santosiin 12-vuotiaana. Vuonna 2002, 16-vuotiaana hän teki debyyttinsä ykkösjoukkueessa Torneio Rio-São Paulo -turnauksessa ja jo samana vuonna hän oli mukana voittamassa Brasilian liigamestaruutta. Diego valittiin Brasilian joukkueeseen vuoden 2004 Copa América -turnaukseen. Brasilia voitti loppuottelussa Argentiinan rangaistuspotkukilpailun jälkeen 4–2 ja voitti seitsemännen mestaruutensa. Diego teki ottelussa maalin rangaistuspotkukilpailussa. Heinäkuussa 2004 Diego siirtyi portugalilaiseen FC Portoon. Diego ei pystynyt koskaan vakuuttamaan paikkaansa Co Adriaansen valmentamassa Portossa ja jäikin lopulta ulos vuoden 2006 MM-kisojen pelaajaryhmästä. Diego siirtyi Werder Bremeniin toukokuussa 2006, jossa hän teki vuoteen 2010 ulottuvan sopimuksen. 26\. toukokuuta 2009 Diego lähti Werder Bremenistä ja siirtyi viisivuotisella sopimuksella italialaiseen Juventukseen. Hänestä maksettiin 24,5 miljoonaa euroa. Ensimmäisessä virallisessa Juventus-ottelussaan Chievoa vastaan Diego syötti Juven 1–0-voittomaalin, jonka viimeisteli Vincenzo Iaquinta. Toisessa Serie A -ottelussa Diego viimeisteli jo kaksi maalia AS Romaa vastaan käydyssä kamppailussa, jonka Juventus voitti 3–1 Roman Stadio Olimpicolla. Yhden Juventus-vuoden jälkeen hän siirtyi Bundesliiga-joukkue Wolfsburgiin vuoteen 2014 asti. Diego siirtyi yhden kauden mittaisella lainasopimuksella Atlético Madridiin elokuussa 2011. == Saavutukset == *2000 Salerna Mundialito: Brasilian maajoukkueessa *2001 Alle 17-vuotiaiden Etelä-Amerikan mestaruus : Brasilian maajoukkueessa *2002 Toulon Tournament: Brasilian maajoukkueessa *2002 Campeonato Brasileiro: Santosissa *2004 Copa América: Brasilian maajoukkueessa *2004 Portuguese Supercup: FC Portossa *2004 Intercontinental Cup (Toyota Cup): FC Portossa *2006 SuperLiga: FC Portossa *2009 Saksan Cup: Werder Bremenissä ==Statistiikka== Ura statistiikka Seura Kausi Liigaottelut Cup-ottelut Eurocup ottelut Yhteensä Ottelut Maalit Ottelut Maalit Ottelut Maalit Ottelut Maalit Werder Bremen 06–07 19 8 6 1 Yhteensä 5 3 FC Porto 05–06 19 1 04–05 30 3 Yhteensä 49 4 Santos FC 2003 33 9 2002 22 8 2001 Yhteensä 55 17 == Lähteet == == Aiheesta muualla == *Profiili FC Porton sivustolla *Profiili FootballDatabase.comissa *Kuva Diegosta Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1985 syntyneet Luokka:Elävät henkilöt
Yhdysvaltain perustuslain ensimmäinen lisäys

Ensimmäinen lisäys () kuuluu Yhdysvaltain perustuslain osaan, joka koostuu sen kymmenestä ensimmäisestä lisäyksestä, jotka tunnetaan yhteisnimellä Bill of Rights. Ensimmäinen lisäys kieltää Yhdysvaltain kongressia säätämästä lakia, joka: * määrää valtionuskonnon tai asettaa jonkin uskonnon etuasemaan muihin uskontoihin nähden * kieltää vapaan uskonnon harjoittamisen * rajoittaa sananvapautta tai lehdistön vapautta * rajoittaa oikeutta rauhanomaiseen kokoontumiseen * rajoittaa oikeutta vaatia hallinnolta epäkohtien korjaamista 1900-luvulla Yhdysvaltain korkein oikeus katsoi, että vuonna 1868 tehtyyn neljänteentoista lisäykseen kuulunut Due Process -periaate määrää ensimmäisen lisäyksen koskemaan myös osavaltioita. == Lakiteksti == Yhdysvaltain perustuslain ensimmäinen lisäys kuuluu englanniksi: :Congress shall make no law respecting an establishment of religion, or prohibiting the free exercise thereof; or abridging the freedom of speech, or of the press; or the right of the people peaceably to assemble, and to petition the Government for a redress of grievances. Suomennettuna: :Kongressi ei säädä mitään lakia uskontokunnan perustamisesta tai kieltääkseen uskonnon vapaata harjoittamista tai rajoittaakseen ilmaisunvapautta, lehdistönvapautta tai kansan oikeutta kokoontua rauhanomaisesti ja vedota hallitukseen epäkohtien korjaamiseksi. == Tausta == Perustuslain alkuperäinen teksti synnytti vastustusta, koska lain ei siinä muodossaan katsottu sisältävän tyydyttäviä vakuuksia kansalaisoikeuksien turvaamisesta. Ensimmäinen lisäys säädettiin yhdessä muun lain kanssa korjaamaan tätä puutetta. Prosessi, jonka aikana vaadittu määrä Yhdysvaltain osavaltioita ratifioi ensimmäisen lisäyksen, saatiin päätökseen 15. joulukuuta 1791. == Lähteet == * Kilman, J. & Costello, G. (Eds). (2000). The Constitution of the United States of America: Analysis and Interpretation. * Haynes, C. "Religious liberty in public life." (2004). * Hoover Institution. "Campaign Finance." (2004). * Irons, P. (1999). A People's History of the Supreme Court. New York: Penguin. ===Viitteet=== == Aiheesta muualla == Luokka:Yhdysvaltain perustuslaki Luokka:Sananvapaus
Kz

Kz tarkoittaa seuraavia: * * * keskitysleiri () * .
Grill

Grill on hampaisiin kiinnitettävä ja irrotettava jalometallipäällinen. Grillit valmistetaan usein kullasta, platinasta tai hopeasta sekä koristellaan jalokivillä. Grillit ovat lähtöisin Yhdysvalloista, missä ne ovat erityisesti hip hop -artistien suosiossa, mutta nykyään niitä käyttävät myös muut. Suomessa tämä ilmiö on harvinainen. Tunnetuimpia grillien omistajia ovat muun muassa Nelly, Paul Wall, Kanye West, Chamillionaire, Lil Jon, Justin Bieber, Lil B sekä suomalaisen hip hop -yhtyeen Kapasiteettiyksikön Tasis. == Aiheesta muualla == * http://www.seemygrill.com Luokka:Hip hop -käsitteet Luokka:Korujen alalajit Luokka:Suu
Projekti 955

thumb|Borei-luokan sukellusveneiden kaaviokuva Projekti 955 "Borei" (, ) () on Venäjän laivaston neljännen sukupolven ballistisin ohjuksin vatustettujen ydinsukellusveneiden muodostama alusluokka. Suunnitteluvaiheessa luokan projektikoodina oli 935 ennen sen muuttamista 955:ksi. == Suunnittelu == Uuden veneen suunnittelu aloitettiin 1996 ja ensimmäinen vene laskettiin vesille helmikuussa 2008. Sitä varten aloitettiin uuden ballistisen ohjuksen suunnittelu. Ohjuksen suunnittelu kuitenkin hylättiin ja se korvattiin Topol-M:n sukellusveneestä laukaistavalla versiolla, joka sai nimen Bulava (). Vene suunniteltiin uudelleen uutta ohjusta varten, tässä yhteydessä myös projektikoodi muuttui. Borei-luokan veneet ovat ensimmäiset uudet strategiset ohjusveneet Venäjän laivastossa sitten Neuvostoliiton romahtamisen 1991 ja niiden oletetaan olevan palveluksessa aina 2040-luvulle. Luokan alukset ovat 170 metriä pitkiä sekä uppoumaltaan pinta-ajossa 14 720 tonnia ja sukelluksissa 24 000 tonnia. Voimanlähteenä on yksi ОК-650В-ydinreaktori. Suurin nopeus veden alla on 25 solmua. Veneisiin piti sijoittaa sama määrä ohjuksia kuin Typhoon-luokan, 20 kpl, mutta määrää vähennettiin kuuteentoista Bulavan suuremman massan (36,8 tonnia) vuoksi.http://lenta.ru/news/2006/07/26/submarine/ Veneet rakentaa Sevmašpredprijatije Severodvinskissa. Vuoteen 2017 mennessä oli tarkoitus ottaa käyttöön kahdeksan venettä, joilla piti korvata käytöstä poistuvia Typhoon- ja Delta III -luokan veneitä. == Alukset == Borei-luokan veneetSSBN Borei Class Nuclear-Powered Submarines, Russian Federation # Nimi Kölinlasku Vesillelasku Palvelukseen Laivasto Huom K-535 Juri Dolgoruki 2. marraskuuta 1996 12. helmikuuta 2008 10. tammikuuta 2013 Pohjoinen laivasto K-550 Aleksandr Nevski 19. maaliskuuta 2004 13. joulukuuta 2010 23. joulukuuta 2013 Tyynenmeren laivasto K-551 Vladimir Monomah 19. maaliskuuta 2006 30. joulukuuta 2012 19. joulukuuta 2014 Tyynenmeren laivasto Knjaz Vladimir 30. heinäkuuta 2012 17. marraskuuta 2017 12. kesäkuuta 2020 Tyynenmeren laivasto Knjaz Oleg 27. heinäkuuta 2014 16. heinäkuuta 2020 21. joulukuuta 2021Waters 2022 s. 98 Tyynenmeren laivasto Generalissimus Suvorov 26. joulukuuta 2014 24. joulukuuta 2021 29\. joulukuuta 2022Waters 2023 s. 70 Pohjoinen laivasto Imperator Aleksandr III 18\. joulukuuta 2015 29. joulukuuta 2022 30\. marraskuuta 2023 Tyynenmeren laivasto Knjaz Požarski 23. joulukuuta 2016 2023 Pohjoinen laivasto Maršal Žukov 9. toukokuuta 2020 2026 (arvio) Maršal Rokossovski 9. toukokuuta 2020 2027 (arvio) Tätä luokkaa seuraavan luokan suunnittelu on jo aloitettu. Seuraajan, Arcturus-luokan ensimmäisen sukellusveneen suunnitellaan tulevan käyttöön vuonna 2037. ==Lähteet== * * === Viitteet === ==Aiheesta muualla== * Federation of American Scientists: 935 Borei * RIA Novosti: Borei-luokan esikoinen Juri Dolgoruki kuvissa Luokka:Sukellusveneluokat Luokka:Venäjän laivaston sukellusveneet
Aleksandr Koržakov

Aleksandr Vasiljevitš Koržakov (, s. 31. tammikuuta 1950 Moskova) oli KGB:n kenraali ja Venäjän ensimmäisen presidentin Boris Jeltsinin henkivartija ja neuvonantaja vuosina 1985–1996. Hän seisoi Jeltsinin vierellä, kun Jeltsin piti kuuluisan puheensa panssarivaunun päällä äärikommunistien kaapattua vallan elokuussa 1991. Koržakov oli presidentin henkivartioston PSB:n komentaja 1993–1996. Vuonna 1996 Jeltsin erotti Koržakovin. == Lähteet == == Aiheesta muualla == *Alexander Korzhakov: President Yeltsin did not tell me where we were going Haastattelu Pravdassa 2001 Luokka:Venäläiset kenraalit Luokka:Venäläiset poliitikot Luokka:Vuonna 1950 syntyneet Luokka:Elävät henkilöt
Hekate

Hekate (, ) on kreikkalaisessa mytologiassa yön, tienhaarojen ja magian jumalatar. Muinaisten kreikkalaisten mielestä Hekate oli vaikutusvaltainen jumalatar. Hän saattoi suoda vaurautta, onnea sekä menestystä mutta toisaalta saattoi näyttää vähemmän suotuisan puolensa. Hekate harjoitti mustaa magiaa, kuten Kirke, joka mainitaan yhdessä lähteessä tämän tyttäreksi.Diodoros Sisilialainen: Historian kirjasto IV.45.2 (engl. käännös). Useimmiten Kirken vanhempien kuitenkin kerrotaan olleen Helios ja Perses. Hekatesta tuli myöhemmin kreikkalaisten jumaltarustossa kuun jumalatar. Kuun jumalattarena hänet kuvattiin yleensä kolmipäiseksi. Hänellä oli leijonan, hevosen ja koiran pää. Hekaten vanhemmista ei ole varmaa tietoa, mutta kreikkalainen runoilija Hesiodos kertoo runossaan Jumalten synty, että Hekate on titaani Persesen ja amatsoni Asterian tytär. Zeus kohteli häntä kunnioittavasti, mistä voidaan päätellä Hekaten olevan korkealla jumalten valtajärjestelmässä. Hekate liitetään usein myyteissä ja taruissa myös risteyksiin, joita pidettiin tärkeinä taikuuden erilaisissa rituaaleissa.Hesiodos: Jumalten synty (Theogonia) 411–422. Hekatelle pystytettiin vain vähän temppeleitä, mutta alttarit olivat yleisiä. Hekatelle uhrattiin kodeissa uudenkuun aikaan, jonka ajateltiin suojaavan kodin piiriä noituuden ja pahojen voimien vaikutukselta. Samankaltaisia alttareita saattoi löytää myös tienristeyksistä.Hekate Cult Theoi.com Roomalainen mytologia tuntee Hekaten nimellä Trivia (risteysten jumalatar). == Lähteet == == Aiheesta muualla == Luokka:Antiikin Kreikan jumalattaret Luokka:Kreikkalaisen mytologian noidat Luokka:Kuun jumalattaret Luokka:Titaanit Luokka:Yön jumalat
Sasu Hovi

Sasu Hovi (s. 12. elokuuta 1982 Toijala) on suomalainen uransa lopettanut jääkiekkomaalivahti, joka pelasi viimeiseksi Itävallan liigaa tšekkiläisessä Orli Znojmossa kaudella 2013—2014. Hovi valittiin vuoden 2008 European Champions Cupin parhaaksi maalivahdiksi. Hovi edusti urallansa myös Tapparaa, Pelicansia sekä tšekkiläistä Vsetíniä. Sieltä Hovin tie aukeni Bratislavaan. Vuonna 2008 Hovi voitti rullakiekon SM-kultaa Pahalammen joukkueessa. Hovi on oppinut puhumaan Slovakiassa vietettyjen kausien aikana sujuvaa slovakin kieltä. Sasu Hovi oli Suomen maalivahtina voittamassa Rullakiekon maailmanmestaruuskilpailut 2014. Lopetettuaan uransa Hovi oli Turkin maajoukkueen apuvalmentajana III divisioonan MM-kilpailuissa 2016. == Urheilu-uran jälkeen == Nykyään Sasu pyörittää Pirkkalassa HDC Finland -nimistä keskusta, missä kehitetään jääkiekkoilijoiden yksilötaitoja. Hovi toimii (vuonna 2019) Tapparan 2011 syntyneiden juniorijoukkueen maalivahtivalmentajana. ==Ura tilastoina== Joukkue Kausi Liiga Ottelut Torjunta-% Tappara 2001–2002 SML 6 .970 Hermes 2001–2002 Mestis 4 .938 Tappara 2002–2003 SML 11 .889 Pelicans 2002–2003 SML 7 .919 KooKoo 2002–2003 Mestis 3 .895 Tappara 2003–2004 SML 14 .921 Kiekko-Vantaa 2003–2004 Mestis 6 .948 Tappara 2004–2005 SML 7 .888 Hokki 2004–2005 Mestis 30 .932 Vsetín 2005–2006 Extraliga (CZE) 37 .927 Slovan Bratislava 2006–2007 Extraliga (SVK) 48 .928 Slovan Bratislava 2007–2008 Extraliga (SVK) 50 .932 Slovan Bratislava 2008-2009 Extraliga (SVK) 48 .923 http://www.eliteprospects.com/player.php?player=11488 ==Aiheesta muualla== * Sasu Hovin pelaajakortti HC Kometa Brnossa ==Lähteet== * Luokka:Suomalaiset jääkiekkomaalivahdit Luokka:Suomalaiset rullakiekkoilijat Luokka:Vuonna 1982 syntyneet Luokka:Elävät henkilöt
Aliyah

Aliyah ja sen johdannaiset tarkoittavat seuraavaa: *Alija, juutalaisten muutto Israelin alueelle *Aalia tai Aliyah, naisen nimi
IMO

IMO voi tarkoittaa: *in my opinion (minun mielestäni) – Internet-slangia *Intermediate Mathematical Olympiad, kilpailu 11–16-vuotiaille oppilaille, jonka järjestää United Kingdom Mathematics Trust *International Maritime Organization, Kansainvälinen merenkulkujärjestö, myös järjestön jakama IMO- tunnus. *Innovation Management Officer - innovaatiojohtaja *International Mathematical Olympiad - Kansainväliset matematiikkaolympialaiset keskiasteen opiskelijoille *International Meteor Organization *International Meteorological Organization *International money order *Irish Medical Organisation (ammattiliitto) *Instituto de la Mujer Oaxaqueña *Irongate Mail Order ja teollinen elektroniikkayhtiö, jonka perusti brittiläinen Maurice Hatter *Ilmajoen maatalousoppilaitos, Seinäjoen ammattikorkeakoulun yksikkö *Imo on myös osavaltio Nigeriassa.
Kylä (elokuva)

Kylä (The Village) on vuonna 2004 valmistunut M. Night Shyamalanin ohjaama jännityselokuva. ==Juoni== Keskellä Pennsylvanian synkkiä metsiä sijaitsee pieni kylä eristyksissä muusta maailmasta. Kylää ympäröivässä metsästä asustaa kammottavia olentoja, jotka eivät päästä kyläläisiä kulkemaan metsän läpi. Kyläläisten ja metsän olentojen välillä on sopimus; jos kyläläiset eivät astu metsään, eivät olennot tule kylään. Kylässä vältetään punaista väriä, sillä se houkuttelee olennot paikalle. Parantaakseen kylän oloja nuori Lucius Hunt suunnittelee rajan ylittämistä ja ulkomaailmaan astumista, mutta jo pelkät suunnitelmat aiheuttavat selittämättömiä ja karmeita tapahtumia kylässä (kyläläiset löytävät esimerkiksi kuolleita ja nyljettyjä eläimiä). Myöhemmin selviää, että Lucius ja sokea tyttö, Ivy, ovat ihastuneet toisiinsa. Ivyn ystävä, kehitysvammainen Noah, huomaa tämän myös. Koska hän on mitä ilmeisemminkin itsekin ihastunut/rakastunut Ivyyn, hän käy puukottamassa Luciusta useampaan kertaan. Tapahtuman jälkeen Ivy katkaisee kaikki suhteensa Noahiin. Hieman myöhemmin Ivyn isä kertoo, että "metsän olennot" ovat pelkkiä kyläläisiä hirviöpuvuissa, joita säilytetään vanhassa vajassa. Ivyn kysyessä syytä isä vastaa, ettei kyläläisten näin tarvitse elää sitä kamalaa nykyaikaa, jota maailmassa nykyisin eletään. Ivy lähtee sokeudestaan huolimatta etsimään apua ja lääkkeitä Luciukselle metsän siimeksistä, ja vaikka hän tietää, että olennot ovat vain kyläläisiä, hänestä tuntuu, kuin joku seuraisi häntä. Ja niin seuraakin; Noah on päässyt myös selville salaisuudesta, pukeutunut hirviöpukuun ja seurannut Ivyä metsään. Kesken matkansa kuitenkin Ivy tappaa Noahin vahingossa, koska Noahilla oli hirviöpuku yllään. Noah kompastuu, haavoittuu ja kuolee Ivyn ansiosta. Ivy sen sijaan pääsee hakemaan apua ulkomaailmasta. Ohjaaja M. Night Shyamalan tekee elokuvassa cameoroolin. == Näyttelijät == == Tärkeimmät hahmot == Ivy Elizabeth Walker: Sokea tyttö. On rakastunut Luciukseen. Lisäksi oli Noahin läheinen ystävä siihen asti, kunnes Noah meni puukottamaan Luciusta. Tämän jälkeen Ivy katkaisi välinsä häneen. Lucius Hunt: Nuori mies, joka haluaa parantaa kylän oloja ja astua ulkomaailmaan. Rakastunut Ivyyn. Noah Percy: Nuori kehitysvammainen mies. Ivyn ystävä, ja myöskin rakastunut häneen. Puukottaa Luciusta, koska on tälle kateellinen. Kuolee pukeutuessaan hirviöpukuun ja seuratessaan Ivyä metsään, pudotessaan kuoppaan ja haavoituttuaan vakavasti. Luokka:Yhdysvaltalaiset jännityselokuvat Luokka:Vuoden 2004 yhdysvaltalaiset elokuvat Luokka:M. Night Shyamalanin ohjaamat elokuvat
Setelipaperi

300px|pienoiskuva|oikea|Kymmenen euron seteli, jossa näkyy turvatekijänä mm. ultraviolettivalossa erivärisinä hohtavia kuidunpätkiä sekoitettuina paperiin sen valmistusvaiheessa. Vasemmalla erottuu himmeästi myös vesileimaa. Setelipaperi on erikoispaperi, jota käytetään paperisten maksuvälineiden ja muiden arvopaperien painatuksessa. Setelipaperi valmistetaan pääosin puuvillasta saatavasta kuidusta tai lumpusta. Liian lyhyet puuvillakuidut eivät kelpaa kangasteollisuuden käyttöön, joten ne myydään paperiteollisuudelle. Paperimassaan lisätään erilaisia kemikaaleja lisäämään setelipaperin kestävyyttä. Setelipaperin pitää kestää taittelua, rypistelyä ja repimistä repeilemättä ja halkeilematta. Setelien väärentämistä vaikeutetaan jo paperin valmistusvaiheessa: setelipaperiin lisätään silloin turvaominaisuuksia, kuten vesileima, hologrammi, turvalanka tai esimerkiksi ultravioletti- tai infrapunavalossa näkyviä erikoiskuituja. == Historia == Varhaisimmat paperirahat otettiin käyttöön Kiinassa 650-luvulla. Euroopassa käytettiin plooturahoja maksuvälineinä 1600–1700-luvuille asti, kunnes Johan Palmstruchin Stockholms Banco otti setelit käyttöön 1661 ensimmäisenä Euroopassa. Alun perin seteliraha oli pankkien antama talletustodistus tai maksumääräys, jonka vakuutena oli arvometalleja. ==Setelipaperia valmistaneita paperitehtaita== Euroihin käytettävää paperia valmistavia tehtaita on 15 ympäri Eurooppaa. Seteli- eli varmuuspaperia valmistavat paperikoneet ovat lähes aina pieniä ja hitaita sekä melko usein myös vanhoja. *Goznak, on toinen Venäjän federaation setelipaperitehtaista, joka valmistaa ranskalaisella koneella mm. Venäjän ruplan tarvitsemaa setelipaperia. * Tervakosken paperitehdas (ei valmista euroissa käytettävää paperia) ==Katso myös== *Meleerattu paperi == Lähteet == *http://www.euro.ecb.int *http://www.ecb.int *http://www.paperinkerays.fi/ Luokka:Paperilaadut Luokka:Raha
Ernst Linko

Ernst Fredrik Linko (vuoteen 1906 Lindroth; 14. heinäkuuta 1889 Tampere - 28\. tammikuuta 1960 Helsinki) oli suomalainen pianisti ja säveltäjä. == Elämä == Linko tuli ylioppilaaksi vuonna 1909 ja opiskeli pianonsoittoa Helsingin musiikkiopistossa vuosina 1909−1911 Sigrid Schnéevoigtin ja Karl Ekmanin johdolla. Vuosina 1911−1914 hän opiskeli sävellystä ja musiikin teoriaa Berliinissä ja Pietarissa sekä vuosina 1924−1925 Pariisissa. Linko piti ensikonserttinsa pianistina Helsingissä vuonna 1913 ja esiintyi ympäri Eurooppaa sekä toimi pitkään Sibelius-Akatemiassa pianonsoiton professorina. Laitoksen rehtorina hän toimi vuosina 1936−1959. Lisäksi hänellä oli lukuisia luottamustehtäviä musiikkialan järjestöissä. Vuonna 1920 Linko teki Väinö Solan kanssa konserttimatkan Yhdysvaltoihin. Lingon pianistioppilaisiin kuuluivat muun muassa Antti Aarnela, Einar Englund, Meri Louhos, Seppo Nummi ja Tauno Äikää. Sävellystuotanto painottuu usein klassillishenkiseen ilmaisuun ja etsii innoitusta barokin säveltäjistä (esimerkiksi Domenico Scarlattista) ja sävellysmuodoista (esimerkiksi fuugasta). Taituruus ja pianon värikkyys nousevat esiin neljässä pianokonsertossa (sävelletty 1916, 1920, 1931 ja 1957), joita on esitetty suomalaisten sinfoniaorkestereiden konserteissa melko harvoin. Pianoteosten lisäksi Linko kirjoitti joukon kamarimusiikkiteoksia sekä yhden sinfonian (Symphonie chévaleresque, 1949) == Perhe == Ernst Lingon puoliso oli laulaja Lahja Linko ja tytär oopperalaulaja Liisa Linko-Malmio. Hänen veljensä oli kapellimestari Erkki Linko (1893−1966). Veljesten isä oli kuoronjohtaja Ernst Lindroth ja äidinisä tamperelainen musiikkivaikuttaja Fredrik Lundelin. ==Sävellyksiä== * Neljä pianokonserttoa * Pianosonaatti, "Op. 6" * Pianosarja, Op. 1 * Suite miniature pianolle, Op. 2 * Humoreskeja pianolle, Op. 3 * 24 pianopreludia, Op. 6 * Pianosarja Hommage à Domenico Scarlatti, Op. 12 * Kolme bagatellia pianolle, Op. 13 * Kaksi pianosonatiinia, Op. 23 * 3 Danze moderne per il pianoforte (1926) * Nocturne sellolle ja pianolle (1919) * Pianotrio, Op. 9 * Jousikvartetto, Op. 21 * Sinfonia Symphonie chévaleresque ==Lähteet== Luokka:Suomalaiset pianistit Luokka:Suomalaiset taidemusiikin säveltäjät Luokka:Sibelius-Akatemian professorit Luokka:Vuonna 1889 syntyneet Luokka:Vuonna 1960 kuolleet Luokka:Suomalaiset professorit
Sandefjord

Sandefjord on kaupunki Norjan Vestfoldin läänissä. Vuoden 2024 alussa siellä oli 66 213 asukasta. Naapurikunnat Andebu ja Stokke liitettiin Sandefjordiin vuonna 2017. Sandefjordin keskustaajaman lisäksi kunnassa sijaitsevat kokonaan Stokken, Andebun, Melsomvikin, Kodalin ja Fossnesin taajamat sekä osittain Sem ja Vear. ==Talous== Valaanpyynti oli tärkeä elinkeino 1800-luvun loppupuolelta 1900-luvulle. Nykyisin Sandefjordissa on Euroopan ainoa valaanpyyntimuseo. Myös laivanrakennus on ollut historiallisesti tärkeä elinkeino. Nykyisin Sandefjordissa on melko monipuolisesti teollisuutta. Suurin yritys on Sandefjorissa pääkonttoriaan pitävä maalivalmistaja Jotun. ==Historia== Sandefjordissa sijaitsevalla Sandefjordin lentokentällä vuonna 1994 tapahtunut Torpin panttivankikriisi on yksi Norjan historian dramaattisimmista panttivankitilanteista.Deadline Torp Kaupungilla on noin 160 kilometriä rantaviivaa. Kesällä se on suosittu kotimaan rantalomakohde. Ennen toista maailmansotaa siellä on ollut kylpylaitoksia, joissa käytiin suolavesi-, muta- ja rikkivesikylvyissä terveyden kohentamiseksi; niissä pistäytyivät niin kuninkaalliset kuin kulttuurivaikuttajatkin. Vanhoja kylpylöitä on nyttemmin kunnostettu kulttuurikohteiksi. ==Kuvia== Sandefjord Næringsforening.jpg|Sandefjord vuonna 2019. Sandefjord Hvalfangstmonumentet.jpg|Valaanpyytäjien muistomerkki. Sandefjord kirke1.JPG|Sandefjordin kirkko Sandefjord komm.svg|Sandefjordin vaakuna vuoteen 2017. Storstadion 05-july-2006.JPG|Sandefjord Fotball pelaa Norjan pääsarjassa. ==Ystävyyskaupungit== Sandefjord on Uudenkaupungin ystävyyskaupunki.Uudenkaupungin ystävyyskaupunkien yhteystietoja Uusikaupunki == Media == Paikallislehti Sandefjords Blad ilmestyy kolmesti viikossa. ==Tunnettuja henkilöitä== * Ronny Johnsen (s. 1969), jalkapalloilija * Joachim Rønning (s. 1971), elokuvaohjaaja * Espen Sandberg (s. 1971), elokuvaohjaaja * Dag Solstad (s. 1941), kirjailija * Sverre Valen (1925–2023), kuoronjohtaja == Lähteet == == Aiheesta muualla == *
Varsinais-Suomen ilmatorjuntarykmentti

Varsinais-Suomen ilmatorjuntarykmentti (VSItR) oli Turussa, Heikkilän kasarmilla sijainnut Suomen maavoimien joukko-osasto. Se perustettiin 1. tammikuuta 1989 Turun ilmatorjuntapatteriston (TurItPsto), 2. erillisen autokomppanian (2.ErAK) ja 2. erillisen viestikomppanian (2.ErVK) yhdistyessä. Viestilajin koulutusta annettiin sen vuonna 1994 tapahtuneeseen lakkauttamiseen saakka Pääskyvuoren kasarmilla. ==Lakkautus== Rykmentti lakkautettiin osana Puolustusvoimien rakennemuutosta 31. joulukuuta 2002 ja se yhdistettiin Hattulan Parolannummella sijaitsevaan Panssariprikaatiin. Merivoimien esikunta ja Puolustushallinnon rakennuslaitoksen alueyksikkö siirtyivät vuoden 2007 joulukuussa Heikkilän kasarmille. ==Entisiä komentajia== Rykmentin komentajana toimi mm. ilmatorjuntatarkastajana sittemmin toiminut ja kenraalikuntaan edennyt Kalervo Sipi. * everstiluutnantti Heikki Bergqvist 1.3.–31.12.2002 * everstiluutnantti Timo Aikasalo 1.2.1999–28.2.2002 * majuri Antti Honkala vs. 1998–1999 * everstiluutnantti Veijo Rantala 1997–1998 * everstiluutnantti Kalervo Sipi 1992–1997 * everstiluutnantti Jouko Vahtonen 1988–1992 * everstiluutnantti Antti Simola 1986–1988 * everstiluutnantti Heikki Happonen 1980–1986 * everstiluutnantti Juhani Helasterä 1977–1980 * everstiluutnantti Hannu Pohjanpalo 1971–1977 * everstiluutnantti Kalervo Kankaanpää 1968–1971 * everstiluutnantti Runo Viitasalo 1965–1968 * everstiluutnantti Lauri Pamppunen 1963–1965 * everstiluutnantti Unto Kaasinen 1956–1963 Luokka:Turun historia Luokka:Suomen puolustusvoimien rykmentit Luokka:Suomen maavoimien historialliset joukko-osastot ja yksiköt
Triboluminesenssi

Triboluminesenssi on valoilmiö, joka esiintyy, kun epäsymmetrisiä sidoksia sisältäviä kiteisiä aineita naarmutetaan, hierotaan tai murskataan. Triboluminenssin voi huomata muun muassa timanteissa, jotka saattavat alkaa hehkua, kun niitä hierotaan. Tämä ilmiö nähdään myös timantin leikkausprosessissa. Luminesenssia havaitaan myös sokerikiteitä murskatessa. Triboluminesenssin tarkkaa mekanismia ei tunneta, mutta on esitetty, että mekaanisessa ärsytyksessä rikkoutuvat epäsymmetriset sidokset aiheuttavat varausten eriytymistä. Nämä pienet jännite-erot pyrkivät tasaantumaan ja muodostavat täten elektronivirran, joka ionisoi ilmaa ja saa aikaan pienen välähdyksen. Triboluminesenssin välähdys on siis kuin pienikokoinen salama. Triboluminesenssi-sanan alkuosa tulee kreikankielen sanasta tribein, joka tarkoittaa hioa tai hangata, ja loppuosa latinankielen valoa tarkoittavasta lumen-sanasta. ==Historia== Triboluminesenssi-ilmiö huomattiin vahingossa 1700-luvun loppupuolella, kun suuria sokerikiteitä murskattiin hienommaksi sokeriksi. Ensimmäiset kirjalliset muistiinpanot ilmiöstä teki kuitenkin englantilainen Francis Bacon jo vuonna 1620. == Lähteet == Luokka:Luminesenssi
Liisa Linko-Malmio

Liisa Elina Linko-Malmio (28. toukokuuta 1917 Käkisalmi – 8. joulukuuta 2017 Helsinki) oli suomalainen oopperalaulaja (sopraano) ja Sibelius-Akatemian laulun lehtori vuosina 1963–1984. Hänet tunnetaan Karita Mattilan opettajana. Linko-Malmio opiskeli Suomen lisäksi Tukholmassa ja Lontoossa. Hän oli kiinnitettynä Kansallisoopperaan 1940–1943 ja 1945–1951 (Suomalainen ooppera) sekä 1955–1960 (Suomen kansallisooppera). Bremenin oopperaan hän oli kiinnitettynä 1943 ja Kööpenhaminan kuninkaalliseen teatteriin 1951–1955.Otavan Iso tietosanakirja, osa 5, p. 683. Otava 1968. Linko-Malmion isä oli säveltäjä ja pianisti Ernst Linko ja äiti laulaja Lahja Linko. Hänen puolisonsa vuodesta 1943 oli arkkitehti Veikko Malmio. Liisa Linko-Malmion lauluoppilaita ovat olleet Karita Mattilan ohella muiden muassa Merja Wirkkala, Marjatta Airas, Satu Vihavainen, Margareta Haverinen, Raita Karpo, Kirsi Tiihonen ja Laura Pyrrö. Linko-Malmio sai professorin arvonimen vuonna 1977. Linko-Malmio palkittiin Pro Finlandia -mitalilla vuonna 1957. Hänen mukaansa on nimetty Liisa Linko-Malmio -palkinto, jota on jaettu vuodesta 2003.Turun Sanomat 7.12.2003. __NOTOC__ ==Diskografia== * Liisa Linko-Malmio: Äänityksiä 1955–1966. Finlandia Classics FINCLA 6 (2013). ==Lähteet== ==Kirjallisuutta== * Sajakorpi, Elina: Elämää ja oopperaa: Liisa Linko-Malmio muistelee. Tampere: Klingendahl Paino Oy, 2003. ISBN 952-5435-07-5. ==Aiheesta muualla== * Syntynyt suoraan musiikin syliin. Haastattelu Turun Sanomissa 10.11.2003. (Arkistoitu linkki.) * Luokka:Suomalaiset sopraanot Luokka:Pro Finlandia -palkitut Luokka:Suomalaiset professorin arvonimen saaneet Luokka:Vuonna 1917 syntyneet Luokka:Vuonna 2017 kuolleet Luokka:Yli satavuotiaiksi eläneet suomalaiset
Paul Pelliot

Paul Pelliot (28. toukokuuta 1878 – 26. lokakuuta 1945) oli ranskalainen sinologi ja Keski-Aasian tutkimusmatkailija. Hän teki vain yhden tutkimusretken Keski-Aasiaan. Pelliot työskenteli Hanoissa ranskalaisessa Itä- Aasian tutkimusinstituutissa École française d'Extrême-Orient'ssa, josta hänet lähetettiin vuonna 1900 Pekingiin etsimään instituutille kiinankielisiä kirjoja. Siellä hän joutui boksarikapinan keskelle ja jäi loukkuun kaupungin piiritykseen. Pelliot teki kaksi retkeä vihollisen maaperälle, toisella kertaa kaapatakseen vihollislipun ja toisella kertaa tuodakseen tuoreita hedelmiä piiritysrenkaan sisään. Hän sai urheudesta Kunnialegioonan jäsenyyden. 22-vuotiaana Pelliot palasi Hanoihin, jossa hänestä tuli Écolen kiinan kielen professori. ==Tutkimusretki== Pelliotin retkikunta lähti Pariisista 17. kesäkuuta 1906. Seurue matkusti rautateitse Moskovan ja Taškentin kautta Kiinan Turkestaniin. Ryhmä saapui Kašgariin elokuun lopussa ja asui venäläisen kenraalikonsulin luona. Matkalla Taškentista Kašgariin oli mukana myös C. G. E. Mannerheim Venäjän lähettämänä tiedustelutehtävissä. Myöhemmin Mannerheimin ja Pelliotin välit kiristyivät ja Mannerheim erosi Pelliotin retkikunnasta. Tiedustelumatka Kiinaan 1906-08. Mannerheim.fi. Pelliot ihastutti paikallisia kiinalaisia viranomaisia sujuvalla kiinan kielellään, ja ryhmä sai aiemmin vaikeasti saatavissa olleita tarvikkeita, kuten jurttia. Kašgarista ryhmä siirtyi Kutshaan, josta Pelliot löysi kadonneella tokaarilaisella kielellä kirjoitettuja tekstejä. Ne käänsi myöhemmin Sylvain Levi, Pelliotin entinen opettaja. Seuraava etappi oli Ürümqi, jossa ryhmä tapasi boksarikapinan johtajan karkotetun veljen. Retken päätepiste oli Dunhuang. Siellä Pelliot pääsi Mogao-luoliin apotti Wangin salaiseen kirjastoon, joka sisälsi valtavan kokoelman vuosien 406–1002 väliin ajoitettuja tekstejä. Kuten jurttien tapauksessa, on tässäkin uskottu, että Pelliotia auttoi sujuva kiinan taito. Tutkittuaan tekstejä kolme viikkoa, Pelliot suostutteli Wangin myymään hänelle kokoelman tärkeimmiksi katsomiaan. Wang halusi jatkaa luostarin kunnostusta ja suostui myymään tekstit halpaan hintaan. Vaikka Pelliotin kokoelma oli huomattavasti suppeampi kuin kirjaston alun perin keksineen Aurel Steinin aiemmin viemä, se osoittautui tieteellisesti arvokkaammaksi. Stein ei osannut kiinaa ja valitsi kääröt summittain, jolloin mukaan tuli useita vähempiarvoisia ja kaksoiskappaleita, kun taas Pelliot pystyi asiantuntijana valikoimaan vain arvokkaimmat. Pelliot palasi Pariisiin lokakuussa 1909 ja joutui epäsuosioon. Häntä syytettiin julkisten rahojen tuhlaamisesta ja muinaisten tekstien väärentämisestä. Aurel Stein vapautti lopulta Pelliotin syytteistä kertomalla vuonna 1912 ilmestyneessä kirjassaan jättäneensä tekstejä kirjastoon. Pelliot palveli Ranskan sotilasattaseana Pekingissä ensimmäisen maailmansodan aikana. Hän kuoli syöpään 1945. ==Lähteet== == Aiheesta muualla == *Paul Pelliot et le trésor national chinois. Video Paul Pelliotin matkasta. Dailymotion. Luokka:Ranskalaiset tutkimusmatkailijat Luokka:Sinologit Luokka:Vuonna 1878 syntyneet Luokka:Vuonna 1945 kuolleet
Ferrari 248 F1

Ferrari 248 F1 oli Rory Byrnen ja Aldo Costan suunnittelema auto, jolla Ferrari-talli kilpaili kaudella 2006. Autoa ajoivat saksalainen seitsenkertainen maailmanmestari Michael Schumacher ja brasilialainen kokematon Felipe Massa. Autossa oli Bridgestonen renkaat ja Brembon jarrut. Schumacher lähti hakemaan kahdeksatta mestaruutta erittäin kilpailukykyisellä autolla. Kausi alkoi varsin hyvin Schumacherin ajettua toiseksi paalupaikalta kauden avauskilpailussa Bahrainin GP:ssä. Seuraavassa osakilpailussa Malesian GP:ssä molemmat kuljettajat olivat pisteillä. Australian GP:stä saldoksi jäi kaksi keskeytystä. San Marinon GP:stä Saksaan palasi tyytyväinen kuljettaja, kun Schumacher ajoi kilpailun voittoon. ==Formula 1 -tulokset== Lihavointi tarkoittaa paalupaikkaa, kursivointi kilpailun nopeinta kierrosta. Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2006 Ferrari Ferrari 056 V8 BAH MYS AUS SMR EUR ESP MON GBR CDN USA FRA GER HUN TUR ITA CHN JPN BRA 201 2. Michael Schumacher 2 6 Kesk. 1 1 2 5 2 2 1 1 1 8 3 1 1 Kesk. 4 Felipe Massa 9 5 Kesk. 4 3 4 9 5 5 2 3 2 7 1 9 Kesk. 2 1 Luokka:Formula 1 -kausi 2006 Luokka:Ferrarin Formula 1 -autot
Karmøy

Karmøy on Norjan kunta Rogalandin läänissä. Vuonna 2023 Karmøyssä oli 42 903 asukasta ja kunta oli koko Norjan 20. suurin vuonna 2020. Kunnan alueeseen kuuluu kolme kaupunkia: Kopervik, Skudeneshavn ja Åkrehamn. Karmøy muodostuu suuresta Karmøyn saaresta, mantereen niemimaasta ja joukosta pieniä saaria. Pääsaarella on useita valkohiekkaisia rantoja, ja se on surffaajien suosiossa. Karmoyn pääsaarella sijaitseva Haugesundin lentoasema palvelee ennen kaikkea kotimaanliikennettä, mutta Ryanair on aloittanut sieltä lennot Lontooseen. Karmøystä on löytynyt jäänteitä kivi- ja pronssikauden asutuksesta. Avaldsnesin nimellä on muinaisaikainen asutuspaikka, jossa kuningas Harald Kaunotukka asui 800-luvulla. Niemellä on edelleen keskiaikainen kirkko. Karmøyn Visnesissä oli ennen tärkeä kuparikaivos, jonka metallia tiettävästi käytettiin New Yorkin Vapaudenpatsaan materiaalina. Nykyisin suurin työllistäjä on Norsk Hydron alumiinitehdas ja muut saman konsernin yritykset. Karmøyn edustalta pumpataan maakaasua. Kaupungin kalasatama on yksi Norjan suurimmista ja nykyaikaisimmista. ==Tunnettuja henkilöitä== * Ingrid Andsnes (s. 1978), pianisti * Leif Ove Andsnes (s. 1970), pianisti * Tormod Torfæus (1636–1719), historioitsija ==Lähteet== ==Aiheesta muualla== *